એનએબી દ્વારા એકાઉન્ટેબિલિટી કોર્ટના જજ મુહમ્મદ બશિર પાસે કેસની તપાસ માટે મુદત માગવામાં આવી હતી. જજ દ્વારા સુપ્રીમ કોર્ટને અરજ કરીને આ કેસમાં બીજું એક્સ્ટેન્શન વધારવાની માગણી કરાઈ હતી. કોર્ટે માર્ચ મહિનામાં જ એનએબી કોર્ટની માગણીને ધ્યાનમાં રાખીને બે મહિનાની મુદત વધારાઈ હતી. જોકે હવે મુદત પૂરી થઈ રહી છે ત્યારે વધુ સમય તપાસ કરવા માગ કરાઈ છે. એનએબીના સૂત્રોના મતે એજન્સી હવે સમગ્ર કેસોની તપાસ કરીને અંત તરફ પહોંચી જ ગઈ છે.